Bajery (miym. : "Freistaat Bayern" - Swobodne Państwo Bajerōw) je land we połedniowyj tajli Miymcōw. Mo 70 533 km² wiyrchu a pomiyszkuje go ōng. 12,5 milijōna ludzi. Jygo stolicōm je München. Sōm potajlowane na 7 rejyncyjōw, 96 krysōw (25 miastōw na prowach krysu a 71 ziymskich krysōw) a 2056 gminōw. Połedniowo jejich tajla zajmujōm Alpy. Je to jedyn ze bogatszych landōw Miymcōw. Je sam fest rozwińōno motoryzacyjno industryjo (BMW), maszinowo, lotniczo, tkalno a inksze. Bauerstwo tyż je fest rozwińōne, nojsrogszo we Miymcach produkcyjo mlyka, kyjze a mlycznych wyrobōw. Bajery sōm tradycyjniy katolicke, ze Marktl am Inn pochodzi downy papiyż, Bynedikt XVI. Geografijo. Bajery majōm granica ze Austrijōm, Czeskōm Republikōm, Szwajcaryjōm, a tyż ze inkszymi miymieckimi landōma: ze Badynijōm-Wirtymbergōm, Hesyjōm, Turyngijōm a Saksōnijōm. Nojwynksze rzyki Bejerōw to Altmühl, Alz, Amper, Dōnaj, Fränkische Saale, Iller, Inn, Isen, Izara, Lech, Myn, Mindel, Naab, Paar, Pegnitz, Regen, Regnitz, Rott, Vils a Wertach. Nojwynkszy wiyrch Bajerōw to Zugspitze, kery je 2963 m wysoki. Inksze wielge to Watzmann (2714m), Nebelhorn (2224m) a Grosser Arber (1457m). Neczajta Bajerōw